**สโมสรฟุตบอลยูเวนตุส** (อิตาลี: *Juventus Football Club*) หรือที่เรียกอย่างย่อว่า *"ยูเว (Juve)"* เป็นทีมฟุตบอลอาชีพของประเทศอิตาลี ปัจจุบันเล่นอยู่ในเซเรียอาลีกสูงสุดของประเทศ ก่อตั้งขึ้นใน ค.ศ. 1897 โดยกลุ่มนักเรียนในเมืองตูริน และสโมสรใช้ชุดแข่งสีขาวและสีดำเป็นหลักมาตั้งแต่ ค.ศ. 1903 ยูเวนตุสเคยใช้สนามเหย้ามาหลายแห่งตั้งแต่ก่อตั้งสโมสร โดยสนามปัจจุบันคือสนามกีฬายูเวนตุส มีความจุ 41,507 ที่นั่ง สโมสรมีชื่อเรียกในภาษาอิตาลีว่า *"la Vecchia Signora"* หมายถึง *"หญิงชรา"* ถือเป็นสโมสรที่ประสบความสำเร็จมากที่สุดในอิตาลี โดยชนะเลิศลีกลีกสูงสุด 36 สมัย, โกปปาอีตาเลีย 14 สมัย, ซูแปร์โกปปาอีตาเลียนา 9 สมัยซึ่งเป็นสถิติสูงสุดในทุกรายการ และสำหรับการแข่งขันระดับทวีป ยูเวนตุสชนะเลิศฟุตบอลชิงแชมป์สโมสรยุโรปและอเมริกาใต้ 2 สมัย, ยูฟ่าแชมเปียนส์ลีก 2 สมัย, ยูฟ่าคัพวินเนอร์สคัพ 1 สมัย, ยูฟ่ายูโรปาลีก 3 สมัย, ยูฟ่าซูเปอร์คัพ 2 สมัย และเป็นหนึ่งในสองสโมสรของอิตาลีที่ชนะเลิศยูฟ่าอินเตอร์โตโตคัพ (1 สมัย) ยูเวนตุสจึงถือเป็นสโมสรที่ประสบความสำเร็จมากที่สุดตลอดกาลตามการจัดอันดับของสหพันธ์ฟุตบอลอิตาลี รวมทั้งอยู่ในอันดับที่ 6 ในทวีปยุโรป และอันดับ 12 ของโลกในแง่ของการชนะเลิศถ้วยรางวัลระดับทวีป และอยู่ในอันดับ 4 จากการจัดอันดับโดยสหภาพสมาคมฟุตบอลยุโรป ยูเวนตุสเป็นสโมสรยุโรปที่มีค่าสัมประสิทธิ์สูงที่สุดในช่วง 7 ฤดูกาลแรก นับตั้งแต่เริ่มมีการนำระบบดังกล่าวมาคำนวณครั้งแรกใน ค.ศ. 1979 

สโมสรก่อตั้งในชื่อ *สปอร์ต คลับ ยูเวนตุส* พวกเขาเป็นสโมสรอาชีพที่เก่าแก่ที่สุดเป็นอันดับสองของอิตาลี โดยเป็นรองเพียงสโมสรคริกเกตและฟุตบอลเจนัว (ค.ศ. 1893) และลงแข่งขันในอิตาเลียนฟุตบอลแชมเปียนส์ชิพ (ปัจจุบันคือเซเรียอา) ทุกฤดูกาลนับตั้งแต่ก่อตั้งฟุตบอลลีกใน ค.ศ. 1900 ยกเว้นในฤดูกาล 2006–07 ซึ่งสโมสรต้องตกชั้นจากเหตุการณ์อื้อฉาว นับตั้งแต่ ค.ศ. 1923 ยูเวนตุสอยู่ภายใต้การบริหารโดยตระกูลอันเญลลี หนึ่งในตระกูลที่ร่ำรวยที่สุดในโลก สโมสรยังมีความสัมพันธ์อันดีกับราชวงศ์อิตาลี ส่งผลให้พวกเขากลายเป็นสโมสรกีฬาอาชีพสโมสรแรก ๆ ของอิตาลี โดยสถาปนาตนเองขึ้นมาเป็นสโมสรชั้นนำของประเทศตั้งแต่ทศวรรษ 1930 และกลายเป็นหนึ่งในทีมชั้นนำของฟุตบอลยุโรปตั้งแต่ทศวรรษ 1970 ก่อนจะกลายเป็นหนึ่งในสิบสโมสรที่มีมูลค่าทีมและผลกำไรสูงสุดของโลกตั้งแต่กลางทศวรรษ 1990 สโมสรได้จดทะเบียนเข้าสู่ตลาดหลักทรัพย์อิตาลีตั้งแต่ ค.ศ. 2001

สโมสรชนะเลิศถ้วยรางวัล 13 รายการภายใต้การคุมทีมของโจวันนี ตราปัตโตนีในช่วงปลายทศวรรษ 1970 จนถึงกลางทศวรรษ 1980 ซึ่งรวมถึงการชนะเลิศเซเรียอาหกสมัย และรายการระดับทวีปอีกห้ารายการ และกลายเป็นสโมสรแรกของทวีปที่ชนะการแข่งขันสามรายการหลักของยูฟ่าครบทั้งสามรายการ ได้แก่: ยูฟ่าคัพ ฤดูกาล 1976–77 (เป็นสโมสรแรกที่มาจากทวีปยุโรปตอนใต้ที่ชนะเลิศ), ยูฟ่าคัพวินเนอร์สคัพ ฤดูกาล 1983–84 และฟุตบอลยูโรเปียนคัพ (ปัจจุบันคือยูฟ่าแชมเปียนส์ลีก) ฤดูกาล 1984–85 และยังชนะเลิศยูโรเปียนคัพซูเปอร์คัพใน ค.ศ. 1984 และ อินเตอร์คอนติเนนตัลคัพ ค.ศ. 1985 ส่งผลให้ยูเวนตุสเป็นสโมสรเดียวในประวัติศาสตร์ที่ชนะเลิศถ้วยรางวัลสำคัญทั้งห้ารายการดังกล่าว ต่อมาใน ค.ศ. 1999 ภายใต้การคุมทีมโดยมาร์เชลโล ลิปปี ยูเวนตุสชนะเลิศรายการยูฟ่าอินเตอร์โตโตคัพ ส่งผลให้พวกเขาเป็นสโมสรเดียวในอิตาลี ที่ชนะเลิศการแข่งขันทุกรายการที่จัดแข่งขันโดยคณะกรรมการสมาคมฟุตบอลระหว่างประเทศในนามทีมชุดใหญ่ ยูเวนตุสได้รับการจัดอันดับโดยสหพันธ์ฟุตบอลนานาชาติในเดือนธันวาคม ค.ศ. 2000 ให้อยู่ในอันดับเจ็ดของสโมสรฟุตบอลยอดเยี่ยมแห่งศตวรรษ อีกเก้าปีต่อมา พวกเขาได้รับการจัดอันดับโดยสหพันธ์ประวัติศาสตร์และสถิติฟุตบอลนานาชาติ ให้เป็นสโมสรฟุตบอลที่ดีที่สุดเป็นอันดับสองในยุโรป ซึ่งถือเป็นอันดับที่ดีที่สุดของสโมสรอิตาลีในการจัดอันดับทั้งสองประเภท

ยูเวนตุสเป็นสโมสรที่มีผู้ติดตามมากที่สุดในประเทศ รวมทั้งเป็นหนึ่งในสโมสรที่มีจำนวนผู้ติดตามมากที่สุดในโลก และสิ่งที่แตกต่างจากสโมสรกีฬาอื่น ๆ ในยุโรปคือ กลุ่มผู้สนับสนุนของยูเวนตุสกระจายตัวอยู่ทั่วประเทศ มิได้กระจุกตัวอยู่เพียงแต่ในเมืองที่ตั้งเท่านั้น ส่งผลให้สโมสรเป็นสัญลักษณ์ตรงข้ามของ *กัมปานีลิสโม (campanilismo)* ซึ่งหมายถึง ลัทธิจังหวัดนิยม และยังมีการเปรียบเปรยว่ายูเวนตุสเป็นสโมสรที่สะท้อนความเป็นอิตาลี *(Italianness)* มากที่สุด ผู้เล่นยูเวนตุสจำนวนแปดรายได้รับบาลงดอร์ โดยเป็นการชนะรางวัลสี่ครั้งติดต่อกันตั้งแต่ ค.ศ. 1982–85 โดยปาโอโล รอสซี และ ตำนานอย่างมีแชล ปลาตีนี นอกจากนี้ โอมาร์ ซิโบริ ยังถือเป็นผู้เล่นสัญชาติอิตาลีและผู้เล่นจากเซเรียอาคนแรกที่ได้รับรางวัลนี้ใน ค.ศ. 1961 และสองนักเตะตำนานของโลกอย่างโรแบร์โต บัจโจ และ ซีเนดีน ซีดาน ได้รับรางวัลนักฟุตบอลยอดเยี่ยมของโลกแห่งปี ยูเวนตุสยังเป็นสโมสรที่มีผู้เล่นทีมชาติอิตาลีมากกว่าสโมสรอื่น นักเตะหลายรายเป็นกำลังหลักในการแข่งขันระดับเมเจอร์ อาทิ การชนะเลิศฟุตบอลโลก 1934, ฟุตบอลโลก 1982 และ ฟุตบอลโลก 2006 รวมทั้งฟุตบอลชิงแชมป์แห่งชาติยุโรป

ประวัติ
-------

### ช่วงก่อตั้ง (ค.ศ. 1897–1918)

ภาพถ่ายครั้งแรกของผู้เล่นยูเวนตุสในช่วงการก่อตั้งสโมสร ค.ศ. 1897
ยูเวนตุสก่อตั้งขึ้นใน ค.ศ. 1897 ในชื่อ **สปอร์ต คลับ ยูเวนตุส** โดยกลุ่มนักเรียนจากโรงเรียน มัสซิโม เด อาเซกีโล ในเมืองตูริน หนึ่งในนั้นได้แก่ ยูเจนีโอ กันฟารี และ เอนริโก กันฟารี ก่อนจะเปลี่ยนชื่อเป็นเป็น **สโมสรฟุตบอลยูเวนตุส** ในเวลาอีกสองปีถัดมา สโมสรได้เข้าร่วมการแข่งขัน อิตาเลียนฟุตบอลแชมเปียนส์ชิพ (ปัจจุบันคือเซเรียอา) ครั้งแรกใน ค.ศ. 1900 การแข่งขันนัดแรกของสโมสรเกิดขึ้นในวันที่ 11 มีนาคม และจบลงด้วยความปราชัยต่อสโมสรโตริเนเซด้วยผลประตู 0–1 ต่อมาใน ค.ศ. 1904 มาร์โก อัจโมเน มาร์ซัน นักธุรกิจได้เข้ามาฟื้นฟูฐานะทางการเงินของสโมสร ส่งผลให้ยูเวนตุสย้ายสนามฝึกซ้อมจาก ปิอัสซา ดี อาร์มี ไปยังสนามเวโลโดรโมอัมเบรโต I ในช่วงเวลสนั้น ยูเวนตุสใช้สีชมพูและสีดำเป็นสีหลักของชุดแข่ง พวกเขาชนะการแข่งขันอิตาเลียนฟุตบอลแชมเปียนส์ชิพเป็นครั้งแรกใน ค.ศ 1905 และเปลี่ยนสีประจำทีมเป็นสีขาวและสีดำลายทาง และกางเกงสีดำ ซึ่งได้แรงบันดาลใจมาจากสโมสรฟุตบอลในประเทศอังกฤษอย่าง สโมสรฟุตบอลนอตส์เคาน์ตี

ผู้เล่นยูเวนตุสชุดที่ชนะการแข่งขันฟุตบอลลีกครั้งแรก ใน ค.ศ. 1905
ใน ค.ศ. 1906 สโมสรได้มีการแยกทางกับพนักงาน และนักเตะบางส่วนออกไปเนื่องจากต้องการออกไปจากเมืองตูริน ประธานสโมสรชาวสวิสในขณะนั้นอย่าง อัลเฟรท ดิก จึงไม่พอใจและตัดสินใจแยกตัวออกไปพร้อมนักเตะแกนหลักบางราย เพื่อไปก่อตั้งสโมสรฟุตบอลโตรีโนซึ่งได้กลายมาเป็นคู่แข่งของยูเวนตุสในเวลาต่อมา และเป็นที่มาของ*แดร์บีเดลลาโมเล* ยูเวนตุสต้องใช้เวลาในการสร้างทีมขึ้นมาใหม่ในช่วงสงครามโลกครั้งที่หนึ่ง

### เจ้าแห่งวงการลูกหนังอิตาลี (ค.ศ. 1923–1980)

หลังจากนั้นเจ้าขององค์กรธุรกิจรถยนต์ (เฟียต)ในเมืองตูรินอย่าง เอโดอาร์โด อเกลลี ได้เข้ามาควบคุมกิจการของสโมสรในช่วง ค.ศ. 1923 และได้มีการสร้างสนามเหย้าใหม่ขึ้น (เนื่องจากสนามเดิมได้มีการพังทลายจากเหตุสงครามโลก) พวกเขาได้ช่วยให้สโมสรคว้าแชมป์ลีกได้อีกครั้งใน ค.ศ. 1926 ด้วยการชนะ อัลบา โรมา ไปถึง 12–1 ด้วยการทำประตูของ อันโตนีโอ โวจาค ซึ่งเป็นนักเตะยอดเยี่ยมของฤดูกาล 1925–26 หลังจากนั้นสโมสรได้เป็นกำลังสำคัญในวงการฟุตบอลอิตาลีตั้งแต่ช่วงทศวรรษที่ 1930 เป็นต้นมาและได้กลายเป็นสโมสรมืออาชีพครั้งแรกของประเทศและเป็นสโมสรแรกที่มีแฟนคลับกระจายอยู่หลายประเทศ ในขณะนั้นสโมสรอยู่ภายใต้การคุมทีมของ การ์โล การ์ซาโน อดีตผู้จัดการทีมชาตอิตาลี ซึ่งเขาสามารถนำยูเวนตุสได้แชมป์ลีกในระดับประเทศได้ถึง 4 สมัยติดต่อกันตั้งแต่ปี ค.ศ. 1930 ถึง ค.ศ. 1934 และในช่วงนั้นมีนักเตะระดับสตาร์ชื่อดังมากมายของสโมสรอาทิเช่น ไรมุนโด ออร์ซิ, ลูอิกี เบอร์โทลินี, จิโอวานนี เฟอร์รารี, ลุยส์ มอนตี และอื่น ๆ อีกมากมาย

ซีโบรี, คาร์เรส และ โบนีเปอร์ตี สามนักเตะหลักของสโมสรในทศวรรษ 1950
สโมสรได้ย้ายไปใช้สนามเหย้าใหม่คือ สตาดีโอโอลิมปิกโกดิโทริโน เป็นสนามเหย้าในช่วง ค.ศ. 1933.แต่หลังจากนั้นในช่วงทศวรรษที่ 1940 เป็นต้นมา สโมสรไม่สามารถคว้าแชมป์รายการใหญ่มาได้เลย หลังจากสงครามโลกครั้งที่สองสิ้นสุดลง กีอันนี อักเนลลี ได้เขามารับตำแหน่งประธานสโมสรต่อมา สโมสรก็สามารถคว้าแชมป์ลีกมาได้อีก 2 สมัยในช่วงฤดูกาล 1949–50 และ 1951–52 โดยในช่วงนั้นสโมสรได้อยู่ภายใต้การคุมทีมของ เจสเซ คาร์เวอร์ ผู้จัดการทีมชาวอังกฤษ ในฤดูกาล 1957–58 สโมสรได้เซ็นสัญญากับสองกองหน้าชื่อดังอย่าง โอมาร์ ซีโบรี นักเตะลูกครึ่งอิตาลี-อาร์เจนตินา และ จอห์น คาร์เลส นักเตะชาวเวลส์ โดยพวกเขาได้เล่นรวมกับ กีอัมปีเอโร โบนีเปอร์ตี นักเตะชื่อดังของสโมสรในเวลานั้น โดยทั้งสามคนเป็นกำลังสำคัญของยูเวนตุสมาโดยตลอด ต่อมา นักเตะใหม่อย่างซีโบรีก็เป็นนักเตะคนแรกของสโมสรที่ได้รับรางวัล นักฟุตบอลยอดเยี่ยมแห่งปีของทวีปยุโรป ใน ค.ศ. 1961 ในปีเดียวกันนั้นพวกเขาชนะฟีออเรนตีนา คว้าแชมป์เซเรียอามาครองได้เป็นสมัยที่ 11 และคว้าแชมป์โกปปาอีตาเลียได้ในฤดูกาลเดียวกัน ประวัติศาสตร์คว้าแชมป์สองรายการหลักพร้อมกันเป็นครั้งแรกของสโมสร และโบนีเปอร์ตี ผู้ทำประตูสูงสุดของสโมสร ณ เวลานั้น ตัดสินใจเกษียณตนเองจากการเป็นนักฟุตบอล เขาจากไปพร้อมสร้างสถิติทำประตูสูงสุดทั้งหมด 182 ประตู

ทศวรรษต่อมา สโมสรคว้าแชมป์ลีกได้เพียงครั้งเดียวในฤดูกาล 1966–67 ต่อมา ในทศวรรษ 1970 ยูเวนตุสกลับมาประสบความสำเร็จอีกครั้ง พวกเขาได้เพิ่มความแข็งแกร็งในแต่ละตำแหน่งให้มากขึ้น รวมถึงการเซ็นสัญญากับ เซสเมียรฺ์ เวียฟซาปาเลก ผู้จัดการทีมชาวเช็ก ซึ่งนำยูเวนตุสคว้าแชมป์เซเรียอาได้อีกในฤดูกาล 1971–72 และ 1972–73 โดยมีนักเตะชื่อดัง อาทิ โรแบร์โต เบตเตกา, ฟรานโก กาอูซีโอ และ โชเซ อัลตาฟีนี ในช่วงที่เหลือของทศวรรษที่ 70 สโมสรได้แชมป์ลีกเพิ่มอีกถึว 5 สมัย โดยมีกองหลังตัวหลักอย่าง เกเอตาโน ซีซ์เรีย ผู้จัดการทีม ณ ขณะนั้นคือ จีโอวานนี ตราปัตโตนี เป็นคนที่ช่วยนำสโมสรใหก้าวสู่ความยิ่งใหญ่อย่างต่อเนื่องจนถึงทศวรรษที่ 80 ยูเวนตุสยังชนะเลิศการแข่งขันฟุตบอลยุโรปเป็นครั้งแรกในยูฟ่าคัพฤดูกาล 1976–77 โดยเอาชนะอัตเลติกเดบิลบาโอด้วยกฎการยิงประตูทีมเยือน หลังจากเสมอกันสองนัดด้วยผลประตู 2–2

### ความยิ่งใหญ่ในเวทียุโรป (ค.ศ. 1980–1993)

มีแชล ปลาตีนี นักฟุตบอลคนแรกของสโมสรที่ได้รับรางวัลนักฟุตบอลยอดเยี่ยมแห่งปีของทวีปยุโรป 3 สมัยติดต่อกัน
ในยุคของตราปาตโตนีเป็นยุคที่สโมสรประสบความสำเร็จมากที่สุด ซึ่งอยู่ในช่วงยุค ค.ศ. 1980 สโมสรเริ่มต้นได้ดีในช่วงทศวรรษใหม่ด้วยการคว้าแชมป์ลีก 3 สมัย โดยใน ค.ศ. 1984 สโมสรสามารถคว้าแชมป์ลีกได้เป็นสมัยที่ 20 และได้รับอนุญาตจากสมาพันธ์ฟุตบอลอิตาลีให้เพิ่มสัญลักษณ์รูปดาวสีทองดวงที่สองบนเสื้อแข่งของสโมสร ต่อมา นักเตะอย่าง เปาโล รอสซี ได้รับเกียรติประวัติครั้งสำคัญอย่าง นักฟุตบอลยอดเยี่ยมแห่งปีของทวีปยุโรป เนื่องจากเขาเป็นหนึ่งในกำลังสำคัญในการนำทีมชาติอิตาลีคว้าแชมป์ ฟุตบอลโลก 1982 ซึ่งเขาทำผลงานโดดเด่นจนได้รับรางวัลนักเตะยอดเยี่ยมประจำทัวร์นาเมนต์

นักเตะชาวฝรั่งเศสของสโมสรอีกคนอย่าง มีแชล ปลาตีนี ก็ถูกเสนอชื่อเป็นนักเตะยอดเยี่ยมอีกคน ซึ่งเขาก็สามารถคว้ารายการนักฟุตบอลยอดเยี่ยมของยุโรปได้ถึง 3 สมัยติดต่อกันในปี 1983, 1984 และ 1985 โดยยูเวนตุสเป็นสโมสรเดียวที่มีนักเตะจากสโมสรคว้ารางวัลดังกล่าว 4 ปีติดต่อกัน การแข่งขันนัดสำคัญของปลาตีนีคือรอบชิงชนะเลิศ ยูโรเปียนส์คัพ ฤดูกาล 1985 ซึ่งเขาช่วยให้สโมสรเอาชนะลิเวอร์พูลสโมสรฟุตบอลชื่อดังจากอังกฤษไปด้วยผลประตู 1–0 ทำให้ยูเวนตุสสามารถคว้าแชมป์ ยูโรเปียนส์คัพ มาเป็นสมัยแรกของสโมสรได้สำเร็จ อย่างไรก็ตาม เรื่องนี้ก็ยังมีโศกนาฏกรรมที่แฟนบอลทุกคน ณ ขณะนั้นยังจำกันไม่ได้ลืม จาก้หตุการณ์ภัยพิบัติเฮย์เซล โดยแฟนฟุตบอลทั้งสองฝ่ายทะเลาะกันส่งผลให้อัฒจันทร์พังลงมาส่งผลให้มีผู้เสียชีวิต 39 คน

ในปีนี้เป็นปีที่ยูเวนตุสกลายเป็นสโมสรแรกในประวัติศาสตร์ของฟุตบอลยุโรปที่ได้รับรางวัลทั้งสามที่สำคัญการแข่งขันของยูฟ่า และหลังจากที่ประสบความสำเร็จในการแข่งขันอินเตอร์คอนติเนนตัลคัพ ค.ศ. 1985 ส่งผลให้ยูเวนตุสเป็นสโมสรเดียวในประวัติศาสตร์ที่ชนะเลิศถ้วยรางวัลสำคัญทั้งห้ารายการที่จัดโดยสหภาพสมาคมฟุตบอลยุโรป ต่อมา สโมสรยังชนะการแข่งขันที่จัดโดยยูฟ่าเป็นรายการที่หก หลังจากคว้าแชมป์ยูฟ่าอินเตอร์โตโตคัพ

สโมสรคว้าแชมป์เซเรียอา เพิ่มได้ในฤดูกาล 1985–86 ซึ่งเป็นแชมป์สมัยที่ 22 ของสโมสรและเป็นแชมป์สุดท้ายในการคุมทีมของตราปาตโตนี โดยในช่วงที่เหลือของทศวรรษ 1980 ยูเวนตุสไม่ประสบความเร็จเท่าไรนัก เนื่องจากถูกท้าชิงโดยคู่อริอย่างนาโปลีซึ่งมีนักเตะตำนานอย่างดิเอโก มาราโดนา รวมทั้งสองสโมสรใหญ่จากเมืองมิลานทั้งเอซีมิลานและอินเตอร์ แต่ยูเวนตุสยังคว้าแชมป์ฟุตบอลถ้วยได้สองรายการด้วยแชมป์โกปปาอิาตาเลียฤดูกาล 1989–90 ต่อด้วยแชมป์ยูฟ่าคัพ 1990 ซึ่งเป็นการเอาชนะสโมสรร่วมลีกอย่างฟีออเรนตีนา ด้วยผลประตู 3–1 โดยผู้จัดการในขณะนั้นคือดีโน ซอฟฟ์ หนึ่งในตำนานของยูเวนตุสและทีมชาติอิตาลี ใน ค.ศ. 1990 ยูเวนตุสได้ย้ายสนามเหย้าแห่งใหม่ไปที่สตาดีโอเดลเลอัลปี ซึ่งถูกสร้างขึ้นเพื่อรองรับการแข่งขันฟุตบอลโลก 1990 แม้สโมสรจะเซ็นสัญญากับนักเตะชื่อดังอย่าง โรแบร์โต บัจโจ ซึ่งเป็นค่าตัวสถิติโลกในขณะนั้น แต่ยูเวนตุสภายใต้การคุมทีมของลุยจิ ไมเฟรดี กลับไม่ประสบความสำเร็จในช่วงต้นทศวรรษ 1990 โดยคว้าแชมป์ได้เพียงรายการเดียวจากการเอาชนะโบรุสซีอาดอร์ทมุนท์ด้วยผลประตูรวมสอง 6–1 ในรอบชิงชนะเลิศยูฟ่าคัพ 1993 ซึ่งบัจโจทำไปถึงสี่ประตูจากการลงเล่นทั้งสองนัด

### ลิปปีผู้นำความสำเร็จ

มาร์เชลโล ลิปปีได้เข้ามาเป็นผู้จัดการทีมให้กับสโมสรในฤดูกาล 1994–95 ฤดูกาลแรกก็สามารถนำทีมคว้าแชมป์เซเรียอาได้เป็นครั้งแรกตั้งแต่กลางทศวรรษที่ 1980โดยมีผู้เล่นชื่อดัง อาทิ ซีโร เฟอร์รารา, บัจโจ, จีอันลูกา วีอัลลี และนักเตะเยาวชนชื่อดังอย่าง อาเลสซันโดร เดล ปีเอโร และยังเอาชนะปาร์มาในรอบชิงชนะเลิศโกปปาอิตาเลีย 1995 ตามด้วยแชมป์ซูแปร์โกปปาอีตาเลียนา และยังนำยูเวนตุสไปถึงรอบชิงชนะเลิศยูฟ่าแชมเปียนส์ลีกพบเอเอฟซีอาแจ็กซ์ ผลออกมาเสมอกันด้วยผลประตู 1–1 โดยยูเวนตุสได้จาก ฟาบรีซีโอ ราเวเนลลี ก่อนที่จะชนะด้วยการดวลลูกโทษ 4–2 คว้าแชมป์เป็นสมัยที่ 2

มาร์เชลโล ลิปปี ผู้พายูเวนตุสคว้าแชมป์ 13 รายการ
มาร์เชลโล ลิปปี หลังจากคว้าแชมป์ยุโรปได้ไม่นาน สโมสรได้เสริมทัพด้วยการซื้อผู้เล่นชื่อดังที่มีประสิทธิภาพหลายคน อาทิ ฟีลิปโป อินซากี, ซีเนดีน ซีดาน, เอ็ดการ์ ดาวิดส์ ซึ่งผลจากการซื้อผู้เล่นใหม่มาทำให้สโมสรคว้าแชมป์เซเรียอาได้ใน 1996–97 และ 1997–98 และในช่วงเดียวกันนั้นสโมสรก็สามารถคว้าแชมป์อีกสองรายการฟุตบอลชิงแชมป์สโมสรยุโรปและยูฟ่าซูเปอร์คัพใน ค.ศ. 1996 ต่อมาใน ค.ศ. 1997 และ ค.ศ. 1998 สโมสรสามารถเข้าไปถึงรอบชิงชนะเลิศยูฟ่าแชมเปียนส์ลีกได้ถึง 2 ครั้ง แต่ก็ได้แค่รองแชมป์ทั้งสองรอบด้วยการปราชัยให้แก่ โบรุสซีอาดอร์ทมุนท์ และ เรอัลมาดริด ตามลำดับ

หลังจากผ่านไปนาน ลิปปีก็ได้กลับมาคุมทีมอีกครั้งใน ค.ศ. 2001 และซื้อผู้เล่นใหม่มามากมาย อาทิ จันลุยจี บุฟฟอน, ดาวิด เทรเซกูเอต, ปาเวล เนดเวด และ ลีเลียน ทูร์ราม มาช่วยให้สโมสรสามารถคว้าแชมป์เซเรียอาได้ในฤดูกาล 2001–02 และ 2002–03 ใน ค.ศ. 2003 ยูเวนตุสในฐานะแชมลีกได้เข้าไปเล่นยูฟ่าแชมเปียนส์ลีกรอบชิงชนะเลิศโดยพบกับเอซี มิลาน ผลออกมาเสมอกันในเวลาปกติด้วยผลประตู 0–0 และยูเวนตุสเป็นฝ่ายแพ้ในการดวลจุดโทษ จากการแข่งขันนี้ทำให้ลิปปีได้ลาออกจากผู้จัดการทีมเพื่อไปคุมทีมชาติอิตาลี ทำให้ต้องหยุดสถิติการนำยูเวนตุสคว้าแชมป์รายการทั้งหมดไว้แค่ 13 รายการ แต่เขาก็ยังเป็นหนึ่งในผู้จัดการทีมที่ประสบความสำเร็จมากที่สุดในประวัติศาสตร์ของสโมสร

### เหตุการณ์อื้อฉาว *กัลโชโปลี* (2004–2007)

จันลุยจี บุฟฟอน ตำนานผู้รักษาประตูทีมชาติอิตาลี เขาเป็นหนึ่งในนักเตะแกนหลักที่ตัดสินใจอยู่ช่วยสโมสรต่อ แม้จะถูกปรับตกชั้นใน ค.ศ. 2006 
ฟาบีโอ กาเปลโล ได้เข้ามาเป็นผู้จัดการทีมให้สโมสรใน ค.ศ. 2004 และพาทีมคว้าแชมป์ลีกได้อีกสองสมัย ในช่วงเดือนพฤษภาคม ค.ศ. 2006 ยูเวนตุสกลายเป็นหนึ่งในห้าสโมสรที่เชื่อมโยงกับเรื่องอื้อฉาวในการล้มบอลผลจากการลงโทษทำให้ยูเวนตุสได้ถูกลดชั้นลงไปเล่นเซเรียบีครั้งแรกเป็นประวัติศาสตร์ของสโมสร นอกจากนั้นสโมสรก็ได้ปลดกาเปลโลที่สามารถนำทีมได้แชมป์ลีกใน ค.ศ. 2005 และ ค.ศ. 2006 (โดนริบแชมป์) ออกจากเป็นผู้จัดการทีม โดยแชมป์ดังกล่าวได้มอบให้แก่ทีมอันดับสามอย่างอินเตอร์แทน เหตุการณ์ดังกล่าวยังคงเป็นที่วิจารณ์กันถึงปัจจุบัน รวมถึงกรณีที่อินเตอร์ไม่ได้รับการตรวจสอบกรณีดังกล่าวในการแข่งขันในปี 2004 

ผู้เล่นคนสำคัญหลายคนออกจากสโมสร อาทิ ซลาตัน อีบราฮีมอวิช, ฟาบีโอ กันนาวาโร, ปาทริก วีเยรา และ จันลูกา ซัมบรอตตา แต่ผู้เล่นคนอื่นคนอื่นก็ยังตัดสินใจอยู่ร่วมช่วยสโมสรเพื่อให้กับไปเล่นในเซเรียอาต่อเช่น อาเลสซันโดร เดล ปีเอโร, เนดเวด ขณะที่ผู้เล่นเยาวชนจาก**พรีมาเวรา** เช่น เซบัสเตียน โจวินโก และ เคลาดีโอ มาร์คีซีโอ ก็ได้เลื่อนขั้นเป็นผู้เล่นตัวจริงของสโมสรมาช่วยในทีมชุดใหญ่ หลังจากนั้นพวกเขาก็สามารถเลื่อนชั้นขึ้นมาสู่เซเรียอาได้สำเร็จ โดยเป็นสโมสรแรกที่ตกชั้นจากเซเรียเอไปสู่เซเรียบีแล้วใช้เวลาแค่ 1 ฤดูกาลสามารถเลื่อนชั้นขึ้นมาได้ กัปตันทีมของสโมสรอย่างอาเลสซันโดร เดล ปีเอโร ก็ยังเป็นดาวซัลโวสูงสุดของเซเรียบีในฤดูกาล 2006–07 ด้วยการทำไป 21 ประตูอีกด้วย

ในเดือนกันยายน ค.ศ. 2015 ศาลฎีกาได้เผยแพร่เอกสารความยาว 150 หน้าที่อธิบายคำตัดสินขั้นสุดท้ายของคดีอื้อฉาวดังกล่าว โดยอิงตามคำตัดสินด้านกีฬาอันเป็นที่ถกเถียงในปี ค.ศ. 2006 ซึ่งไม่ได้วินิจฉัยกรณีดังกล่าวกับสโมสรอื่น ๆ ที่เกี่ยวข้องมาเนื่องจากหมดอายุความ และจำเป็นต้องขอและเพิกถอนคำพิพากษาตามมาตรา 39 แห่งประมวลกฎหมายความยุติธรรมกีฬา อย่างไรก็ตาม ศาลยืนยันว่าผู้บริหารของยูเวนตุสในขณะนั้นมีส่วนเกี่ยวข้องอย่างแข็งขันในการฉ้อโกงเพื่อล็อคผลการแข่งขันให้กับยูเวนตุส จากรายงานของหนังสือพิมพ์ ลา กัสเซตา เดลโล สปอร์ต ผู้บริการอย่าง ลูชาโน มอจจี และ อันโตนีโอ จิเราโด ถูกตัดสินให้มีความผิดฐาน "สบคบกับผู้อื่นกระทำอาชญากรรม" มีบทลงโทษจำคุก 2 ปี แต่เนื่องจากคดีหมดอายุความจึงไม่ต้องรับโทษ และเนื่องจากกตัดสินว่ามีความผิด ยูเวนตุสจึงหมดสิทธิ์ในการยื่นฟ้องร้องสหพันธ์ฟุตบอลอิตาลี ซึ่งแม้ภายหลังจะมีการตรวจสอบพบหลักฐานที่อินเตอร์มีส่วนพัวพันกับคดีนี้ เพราะมีการตรวจพบหลักฐานว่า อินเตอร์มิลานมีการติดต่อขอกำหนดตัวผู้ตัดสินในนัดที่ทีมลงแข่ง อีกทั้งประธานสโมสรอย่างมัสซิโม โมรัตติ ผู้เป็นเจ้าของทีมยังมีหุ้นส่วนใหญ่ใน บริษัทสื่อสาร TIM แต่เนื่องจากคดีหมดอายุความ ทำให้อินเตอร์ไม่ได้ถูกสอบสวนหรือริบแชมป์ย้อนหลังแต่อย่างใด 

### กลับสู่เซเรียอา (ค.ศ. 2007–2011)

ยูเวนตุสในการแข่งขันยูฟ่าแชมเปียนส์ลีก ฤดูกาล 2012–13 ในนัดที่พบกับ ชัคตาร์โดเนตสค์
ตั้งแต่กลับสู่เซเรียอาในฤดูกาล 2007–08 ด้วยการนำทีมของอดีตผู้จัดการทีมเชลซีอย่าง เคลาดีโอ รานีเอรี ซึ่งมาคุมทีมสองฤดูกาล สโมสรสามารถจบอันดับที่ 3 ได้หลังจากเลื่อนชั้นขึ้นมาในฤดูกาลแรก และในรอบคัดเลือก ยูฟ่าแชมเปียนส์ลีก ฤดูกาล 2008–09 โดยในรอบเพลย์ออฟถล่มทีมจากสโลวาเกียได้ถึง 5–1 แล้วในรอบแบ่งกลุ่มพวกเขาสามารถเอาชนะเรอัลมาดริดได้ในบ้าน และเป็นแชมป์กลุ่ม ก่อนจะปราชัยให้กับเชลซีไปด้วยผลประตู 2–3 ก่อนจบฤดูกาลสองนัดสุดท้าย รานีเอรีโดนไล่ออกหลังจากไม่ประสบความสำเร็จในการคว้าแชมป์ และสโมสรได้แต่งตั้ง ซิโร เฟอร์รารา เป็นผู้จัดการทีมชั่วคราวในการคุมทีมสองนัดสุดท้ายของฤดูกาล ก่อนจะถูกแต่งตั้งอย่างเป็นทางการในฤดูกาล 2009–10.

อย่างไรก็ตาม เฟอร์ราราก็ไม่ประสบความสำเร็จกับสโมสร โดยนำยูเวนตุสตกรอบยูฟ่าแชมเปียนส์ลีกในรอบแบ่งกลุ่มซึ่งได้แค่อันดับที่ 3 แล้วในโกปปาอีตาเลียก็แพ้ให้กับอินเตอร์มิลานในรอบ 8 ทีมสุดท้าย แล้วยังนำยูเวนตุสจบแค่อันดับที่ 6 ในลีก ต่อมา ในเดือนมกราคม ค.ศ. 2010 สโมสรได้ปลดเฟอร์ราราออก และแต่งตั้งอัลแบร์โต ซัคเคโรนี เป็นผู้จัดการทีมชั่วคราว แต่ซัคเคโรนีก็ไม่ได้ช่วยให้ยูเวนตุสมีผลงานที่ดีขึ้นได้ ซึ่งสโมสรจบอันดับ 7 ของเซเรียอา ในฤดูกาล 2010–11 อันเดรอา อักเนลลี ได้เข้ามาดำรงตำแหน่งประธานสโมสรแทน จีน-คลูเด บลันซ์ โดยอักเนลลีได้แต่งตั้งให้อเลสซีโอ เซกโก กับอดีตผู้จัดการทีมของอูนีโอเนกัลโชซัมป์โดเรียอย่าง ลูอีกี เดลเนรี เป็นผู้อำนวยการกีฬาของสโมสรแทนซาดเชโรนี และแต่งตั้งให้ กีอูเซปเป มารอตตา เป็นผู้จัดการทีมของสโมสร แต่การคุมทีมของเดลเนรีก็ล้มเหลวเนื่องจากทำผลงานไม่ได้ดีอย่างที่คิดทางสโมสรจึงแต่งตั้งงให้อดีตผู้เล่นของสโมสรและเป็นผู้เล่นที่แฟนบอลทุกคนชื่นชอบและรู้จักกันดีอย่าง อันโตนีโอ กอนเต ซึ่งคอนเตทำผลงานได้ดีในการเป็นผู้จัดการทีมด้วยการนำทีม สโมสรฟุตบอลเซียนา เลื่อนชั้นจากเซเรียบีขึ้นมาสู่เซเรียอาได้สำเร็จ และยูเวนตุสได้ย้ายสนามเหย้าไปสู่สนามแห่งใหม่อีกครั้งซึ่งก็คือสนามกีฬายูเวนตุส ใน ค.ศ. 2011 ซึ่งในเวลาต่อมา สนามแห่งนี้กลายเป็นที่รู้จักในชื่อ *สนามกีฬาอลิอันซ์*

### ชนะเลิศสคูเด็ตโต 9 สมัยติดต่อกัน (ค.ศ. 2011–2020)

อันเดรอา ปีร์โล กองกลางตัวหลักของสโมสรระหว่าง ค.ศ. 2011–2015
กอนเตพาทีมชนะเลิศเซเรียอาโดยไม่แพ้ทีมใดตลอดทั้งฤดูกาล 2011–12 โดยในช่วงครึ่งฤดูกาลหลัง สโมสรผลัดกันขึ้นเป็นทีมนำในตารางกับคู่แข่งอย่างเอซีมิลาน ยูเวนตุสคว้าแชมป์เซเรียเอาในการแข่งขันนัดที่ 37 จากการเอาชนะคัลยารีกัลโชด้วยผลประตู 2–0 และเอซีมิลานแพ้คู่ปรับสำคัญอย่างอินเตอร์ด้วยผลประตู 2–4 และในนัดสุดท้ายของฤดูกาล ยูเวนตุสเอาชนะอาตาลันตาแบร์กามัสกากัลโช ด้วยผลประตู 3–1 ส่งผลให้พวกเขาเป็นสโมสรแรกที่ชนะเลิศฟุตบอลลีกในประเทศโดยไม่แพ้ใครตลอด 38 นัด ต่อมาใน เซเรียอา ฤดูกาล 2013–14 ยูเวนตุสคว้าแชมป์เซเรียอาเป็นสมัยที่สามติดต่อกัน โดยทำสถิติด้วยคะแนน 102 คะแนน และชนะได้ถึง 33 จาก 38 นัด และเป็นการคว้าแชมป์ลีกสูงสุดเป็นสมัยที่สามสิบ ในฤดูกาลนี้สโมสรยังเข้าถึงรอบรองชนะเลิศ ยูฟ่ายูโรปาลีก ฤดูกาล 2013–14 แต่ตกรอบด้วยการแพ้สปอร์ลิชบัวอีไบฟีกาในนัดที่สอง แม้คู่แข่งจะเหลือผู้เล่นสิบคน ทำให้ยูเวนตุสพลาดการลงแข่งรอบชิงชนะเลิศซึ่งจัดการแข่งขันที่สนามกีฬายูเวนตุส

กัปตันทีมยูเวนตุส จอร์โจ กีเอลลีนี รับถ้วยรางวัลโกปปาอีตาเลีย ฤดูกาล 2016–17 จากแซร์โจ มัตตาเรลลา ประธานาธิบดีอิตาลี
ในการแข่งขันเซเรียอา ฤดูกาล 2014–15 สโมสรแต่งตั้งมัสซีมีเลียโน อัลเลกรี เข้ามาคุมทีมซึ่งพาสโมสรคว้าแชมป์เซเรียอาสมัยที่ 31 และเป็นแชมป์สี่สมัยติดต่อกัน และยังคว้าแชมป์โกปปาอิตาเลียเป็นสมัยที่สิบ โดยเอาชนะลัตซีโยด้วยผลประตู 2–1 ยูเวนตุสยังเอาชนะเรอัลมาดริดในรอบรองชนะเลิศ ยูฟ่าแชมเปียนส์ลีก ฤดูกาล ก่อนจะเข้าไปแพ้บาร์เซโลนาด้วยผลประตู 1–3 ต่อมา ยูเวนตุสชนะเลิศโกปปาอิตาเลีย 2016 ด้วยการเอาชนะเอซีมิลาน 1–0 ทำสถิติเป็นสโมสแรกของอิตาลีที่คว้าแชมป์การแข่งขันสองรายการหลักในประเทศสองฤดูกาลติดต่อกัน (เซเรียอาและโกปาอิตาเลีย) พวกเขาชนะเลิศโกปปาอิตาเลียอีกครั้งใน ค.ศ. 2017 เอาชนะลัตซีโยไปอีกครั้งด้วยผลประตู 2–0 ทำสถิติเป็นทีมแรกที่คว้าแชมป์รายการนี้สามสมัยติดต่อกัน ต่อมา ในวันที่ 21 พฤษภาคม ค.ศ. 2017 ยูเวนตุสสร้างประวัติศาสตร์เป็นทีมแรกที่คว้าแชมป์เซเรียอาหกสมัยติดต่อกัน นอกจากนี้ พวกเขายังเข้าชิงชนะเลิศยูฟ่าแชมเปียนส์ลีกได้เป็นครั้งที่สองในรอบสามฤดูกาลหลังสุด แต่ก็แพ้ทีมใหญ่จากสเปนไปอีกครั้ง โดยแพ้เรอัลมาดริดด้วยผลประตู 1–4 

ยูเวนตุสชนะเลิศโกปปาอิตาเลียสมัยที่สี่ติดต่อกัน ด้วยการเอาชนะเอซีมิลานด้วยผลประตู 4–0 ในรอบชิงชนะเลิศ ค.ศ. 2018 รวมทั้งชนะเลิศเซเรียอาเจ็ดสมัยติดต่อกัน ยูเวนตุสยังเอาชนะเอซีมิลานในซูแปร์โกปปาอีตาเลียนา 2018 ทำสถิติคว้าแชมป์รายการนี้มากที่สุดที่แปดสมัย ต่อมา ในเดือนเมษายน ค.ศ. 2019 สโมสรชนะเลิศเซเรียอาสมัยที่แปดติดต่อกัน และเมารีซีโอ ซาร์รี เข้ามาคุมทีมต่อจากอัลเลกรีซึ่งเขาพาทีมชนะเลิศเซเรียอาเก้าสมัยติดต่อกัน

### ค.ศ. 2020–ปัจจุบัน

ซาร์รีถูกปลดจากตำแหน่งในเดือนสิงหาคม ค.ศ. 2020 หนึ่งวันภายหลังจากยูเวนตุสตกรอบยูฟ่าแชมเปียนส์ลีก ฤดูกาล 2019–20 โดยแพ้ออแล็งปิกลียอแน อันเดรอา ปีร์โล เข้ามาคุมทีมต่อด้วยสัญญาสองปี ซึ่งพาทีมชนะคู่ปรับอย่างนาโปลีได้ในซูแปร์โกปปาอีตาเลียนา ฤดูกาล 2020 ด้วยผลประตู 2–0 คว้าแชมป์รายการนี้เป็นสมัยที่เก้า แต่สโมสรเสียแชมป์ลีกเป็นครั้งแรกในรอบเก้าปีหลังสุดให้แก่อินเตอร์ โดยทำได้เพียงคว้าอันดับสี่ ยูเวนตุสเอาชนะอาตาลันตาในโกปปาอีตาเลีย 2021 นัดชิงชนะเลิศ ถือเป็นถ้วยรางวัลใบที่สองของปีร์โล และเป็นแชมป์สมัยที่ 14 แต่เขาถูกปลดจากตำแหน่งในเดือนพฤษภาคม และอัลเลกรีกลับมาคุมทีมอีกครั้งด้วยสัญญาสี่ปี แต่สโมสรก็ทำได้เพียงจบด้วยอันดับสี่ในลีกอีกครั้ง และยังแพ้อินเตอร์ในโกปปาอีตาเลีย 2022 นัดชิงชนะเลิศ ในช่วงต่อเวลา โดยถือเป็นครั้งแรกตั้งแต่ฤดูกาล 2010–11 ที่สโมสรจบฤดูกาลด้วยการไม่ชนะถ้วยรางวัลใด

เข้าสู่ฤดูกาล 2022–23 ยูเวนตุสมีผลงานย่ำแย่ในรายการยูฟ่าแชมเปียนส์ลีก โดยชนะได้เพียงนัดเดียวและแพ้ไปถึงห้านัดในรอบแบ่งกลุ่ม ทำสถิติเลวร้ายด้วยการเก็บคะแนนและชัยชนะในรอบแบ่งกลุ่มรายการนี้ได้น้อยที่สุดนับตั้งแต่ร่วมแข่งขัน แต่ยังจบด้วยอันสามของกลุ่มด้วยผลต่างประตูที่ดีกว่ามัคคาบีไฮฟา ได้ลงไปแข่งรายการยูโรปาลีกซึ่งพวกเขาเข้าถึงรอบรองชนะเลิศแต่แพ้เซบิยาในช่วงต่อเวลาด้วยผลประตู 1–2 ณ สนามกีฬารามอน ซันเชซ ปิซฆวน ต่อมา ในวันที่ 28 พฤศจิกายน ค.ศ. 2022 สโมสรมีการเปลี่ยนแปลงครั้งใหญ่เมื่อผู้บริหารหลักของสโมสรลาออกจากตำแหน่ง นำโดย อันเดรอา อักเนลลี ประธานสโมสร, ปาเวล เนดเวต รองประธาน และ เมาริซิโอ อาร์ริวาเบเน ประธานกรรมการบริหารอันเดรอา อักเนลลี เป็นประธานสโมสรที่ประสบความสำเร็จมากที่สุดในประวัติศาสตร์ของทีม ด้วยการชนะเลิศถ้วยรางวัล 19 รายการในช่วงที่บริหารทีม จานลูกา เฟร์เรโร เข้ามารับตำแหน่งประธานสโมสรคนใหม่ในวันที่ 18 มกราคม ค.ศ. 2023

สองวันต่อมา ยูเวนตุสถูกศาลกีฬาสหพันธ์ฟุตบอลอิตาลี (เอฟไอซีจี) ลงโทษตัด 15 คะแนนหลังถูกตรวจพบมีการตกแต่งบัญชีเพื่อบิดเบือนข้อมูลทางการเงินซึ่งส่วนใหญ่เกี่ยวกับการซื้อขายผู้เล่นเกินจริงในระหว่างปี 2018–2020 หรือช่วงสถานการณ์โควิด-19 นำไปสู่การประท้วงของกลุ่มผู้สนับสนุนสโมสร สโมสรยื่นเรื่องอุทธรณ์ โดยได้รับการตัดสินใหม่ให้ตัดสิบคะแนนในวันที่ 22 พฤษภาคม ค.ศ. 2023 และสโมสรยินยอมเสียค่าปรับเป็นเงิน 718,240 ยูโร โดยไม่มีการลงโทษใด ๆ เพิ่มเติม ยูเวนตุสจบเพียงอันดับเจ็ดในเซเรียอา ฤดูกาล 2022–23 ทำให้ได้ไปเล่นเพียงรายการยูฟ่ายูโรปาคอนเฟอเรนซ์ลีก อย่างไรก็ตาม สโมสรถูกลงโทษจากยูฟ่าในฐานละเมิดกฎการเงิน ไฟแนนเชียล แฟร์ เพลย์ และจะไม่ได้แข่งขันรายการยุโรปในฤดูกาลหน้า ถือเป็นครั้งแรกตั้งแต่ฤดูกาล 2011–12 ที่สโมสรจะไม่ได้ลงแข่งขันในรายการของยูฟ่า

แบรนด์เสื้อและผู้สนับสนุน
-------------------------

| ปีที่ใช้ | แบรนด์เสื้อ | ผู้สนับสนุน |
| --- | --- | --- |
| 1979–1989 | Kappa | Ariston |
| 1989–1992 | Upim |
| 1992–1995 | Danone |
| 1995–1998 | Sony |
| 1998–1999 | D+Libertà digitale / Tele+ |
| 1999–2000 | CanalSatellite / D+Libertà digitale / Sony |
| 2000–2001 | Lotto | Sportal.com / Tele+ |
| 2001–2002 | Fastweb / Tu Mobile |
| 2002–2003 | Fastweb / Tamoil |
| 2003–2004 | Nike |
| 2004–2005 | Sky Sport / Tamoil |
| 2005–2007 | Tamoil |
| 2007–2010 | FIAT Group (New Holland) |
| 2010–2012 | BetClic / Balocco |
| 2012–2015 | FIAT S.p.A (Jeep) |
| 2015- | Adidas | FIAT S.p.A (Jeep) |

สนามแข่ง
--------

ยูเวนตุสสเตเดียม สนามเหย้าของสโมสรในปัจจุบัน
นับตั้งแต่ก่อตั้งสโมสร ยูเวนตุสได้ใช้สนามเหย้ามาแล้วทั้งหมด 5 สนาม เรียงตามลำดับดังนี้

* เวโลโดรโมอัมเบรโต I (ค.ศ. 1904–1909)
* สตาดีโอดีคอร์ซีเซบาสโตโปลี (ค.ศ. 1909–1922)
* สตาดีโอดีคอร์โซมาร์ซีเกลีย (ค.ศ. 1923–1933)
* สตาดีโอโอลิมปีโกโตริโน (ค.ศ. 1933–1990; 2006–2011)
* สตาดีโอเดลเลอัลปี (ค.ศ. 1990–2006)
* ยูเวนตุสสเตเดียม (ค.ศ. 2011–ปัจจุบัน)

สโมสรคู่อริ
-----------

*แดร์บีดีตาเลีย* ในฤดูกาล 1973–74
ยูเวนตุสมีสโมสรคู่ปรับสำคัญในอิตาลีสองทีมหลักได้แก่ โตริโน การพบกันของทีมสองทีมมีชื่อเรียกว่า *แดร์บีเดลลาโมเล* ซึ่งมีประวัติสืบไปถึง ค.ศ. 1906 โดยสโมสรโตริโนก่อตั้งขึ้นจากกลุ่มนักเตะรวมถึงประธานสโมสรยูเวนตุสซึ่งแยกตัวออกไปจากสโมสร

อีกหนึ่งสโมสรที่มีความเป็นอริกับยูเวนตุสอย่างเข้มข้นคืออินเตอร์ สโมสรที่ตั้งอยู่ในเมืองมิลาน แคว้นลอมบาร์เดีย การแข่งขันมีชื่อเรียกว่า แดร์บีดีตาเลีย โดยทั้งสองทีมเป็นคู่แข่งแย่งความสำเร็จในประเทศมายาวนานหลายทศวรรษ และยังเป็นสโมสรที่มีผู้ติดตามมากที่สุดเป็นอันดับหนึ่งและอันดับสามในอิตาลี การเป็นอริของทั้งคู่พัฒนาขึ้นอย่างมีนัยสำคัญตั้งแต่กลางทศวรรษ 1990 รวมถึงกรณีเหตุการณ์อื้อฉาวในกลางทศวรรษ 2000 ซึ่งยูเวนตุสถูกปรับให้ตกชั้น

การแข่งขันกับเอซีมิลาน ถือว่าได้รับการจับตามองจากแฟนฟุตบอลทั่วโลกเช่นกัน ทั้งสองทีมมักแย่งการเป็นแชมป์เซเรียอาตลอดหลายฤดูกาล โดยเอซีมิลานเป็นทีมที่มีผู้ติดตามมากที่สุดเป็นอันดับสองในประเทศรองจากยูเวนตุส ทั้งสองทีมยังเป็นสโมสรที่มีมูลค่าการซื้อขายและมูลค่าตลาดหุ้นมากที่สุดในประเทศ สโมสรอื่น ๆ ที่เป็นอริกับยูเวนตุสได้แก่ โรมา, ฟีออเรนตีนา และนาโปลี

ผู้เล่น
-------

### ผู้เล่นชุดปัจจุบัน

*ณ วันที่ 29 สิงหาคม 2023*

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| เลข | ตำแหน่ง | สัญชาติ | ผู้เล่น |
| --- | --- | --- | --- |
| 1 | GK | โปแลนด์ | วอยแชค ชแชนสนือ |
| 2 | DF | อิตาลี | มัตตีอา เดล ชิลโย |
| 3 | DF | บราซิล | เกลย์สัน เบรเมอร์ |
| 4 | DF | อิตาลี | เฟเดรีโก แกตติ |
| 5 | MF | อิตาลี | มานูเอล โลกาเตลลี |
| 6 | DF | บราซิล | ดานีลู |
| 7 | MF | อิตาลี | เฟเดรีโก กีเอซา |
| 9 | FW | เซอร์เบีย | ดูชัน วลาฮอวิช |
| 10 | MF | ฝรั่งเศส | ปอล ปอกบา |
| 11 | MF | เซอร์เบีย | ฟิลิป คอสติช |
| 12 | DF | บราซิล | อาแลกส์ ซังดรู |
| 14 | FW | โปแลนด์ | อาร์กาดียุช มีลิก |

 | 

| เลข | ตำแหน่ง  | สัญชาติ | ผู้เล่น |
| --- | --- | --- | --- |
| 16 | MF | สหรัฐ | เวสตัน แมคเคนนี |
| 17 | FW | อังกฤษ | ซามูเอล อีลิง-จูเนียร์ |
| 18 | FW | อิตาลี | โมอีเซ เกน |
| 20 | MF | อิตาลี | ฟาบีโอ มีเรตติ |
| 21 | MF | อิตาลี | นีโกเลาะ ฟาโจลี |
| 22 | FW | สหรัฐ | ทิโมธี เวอาห์ |
| 23 | GK | อิตาลี | การ์โล ปินโซโญ |
| 24 | DF | อิตาลี | ดานีเอเล รูกานี |
| 25 | MF | ฝรั่งเศส | อาเดรียง ราบีโย |
| 27 | DF | อิตาลี | อันเดรอา กัมเบียโซ |
| 36 | GK | อิตาลี | มัตตีอา เปริน |
| 41 | MF | อิตาลี | ฮันส์ นีโกลุสซี กาวีลยา |

 |

สตาฟโค้ชของสโมสร
----------------

มัสซีมีเลียโน อัลเลกรี ผู้จัดการทีมคนปัจจุบัน

| ตำแหน่ง | เจ้าหน้าที่ |
| --- | --- |
| ผู้จัดการทีม | มัสซีมีเลียโน อัลเลกรี |
| ผู้ช่วยผู้จัดการทีม | จิโอวานนี่ มาตูส์เชียลโล่ |
| ผู้ฝึกสอนผู้รักษาประตู | คลาดิโอ ฟิลลิปปี |
| หัวหน้าผู้ฝึกสอน | มาร์โก้ เอียนนี่ |
| หัวหน้าผู้ฝึกสอนฟิตเนส | เดเนียล ตอญาคซินี่ |
| ผู้ฝึกสอนฟิตเนส | อันเดรีย เปอตูซิโอ้ |
| ผู้ฝึกสอนฟิตเนส | ดาวิด โลซี่ |
| หัวหน้าผู้ฝึกสอนเทรนนิงเชค | โรแบร์โต ซาสซี |

อ้างอิง: Juventus.com

สถิติผู้เล่น
------------

### สถิติทำประตูสูงสุด

1. อเลสซานโดร เดล ปีเอโร - 272
2. จามปีเอโร โบนีแปร์ตี - 182
3. โรแบร์โต เบตเตก้า - 178
4. โอมาร์ ซิวอรี - 167
5. เฟลีเซ ปลาซีโด โบเรล II -161

### สถิติเล่นให้สโมสรสูงสุด

1. อเลสซานโดร เดล ปีเอโร - 629
2. เกตาโน ชีเรีย -552
3. จูเซปเป ฟูรีโน -528
4. จันลุยจี บุฟฟอน -509
5. โรเบอร์โต เบตเตกา - 481

เกียรติประวัติ
--------------

ถ้วยรางวัลของยูเวนตุส ซึ่งถูกจัดแสดง ณ พิพิธภัณฑ์สโมสร
ยูเวนตุสเป็นสโมสรที่ประสบความสำเร็จสูงสุดของอิตาลีตามประวัติศาสตร์ โดยคว้าแชมป์มาครองได้ถึง 70 รายการมากกว่าสโมสรอื่นในอิตาลี และยังเป็นหนึ่งในสโมสรที่มีชื่อเสียง และเกียรติประวัติมากที่สุดในโลก เพราะสามารถคว้าแชมป์ในประเทศได้ 59 รายการ และในระดับนานาชาติได้ถึง 11 รายการ ซึ่งถือว่าประสบความสำเร็จในระดับนี้เป็นอันดับ 3 ในยุโรป และอันดับ 6 ของโลก

ทีมหญิงชราทีมนี้ยังได้มีดาวสีทองสำหรับความยอดเยี่ยมบนเสื้อของทีม 2 ดวง เพื่อแสดงถึงการคว้าแชมป์ลีกนับครั้งไม่ถ้วน โดยการคว้าแชมป์ 10 ครั้ง จะได้สิทธิ์ในการติดดาว 1 ดวง แชมป์ 10 ครั้งแรกนั้นอยู่ในช่วงฤดูกาล 1957-58 และครบ 20 ครั้งในฤดูกาล 1981-82 นอกจากความยิ่งใหญ่ในประเทศ ยูเวนตุสยังเป็นสโมสรเดียวที่ได้แชมป์รายการระดับนานาชาติครบทุกรายการ เบียงโคเนรีถูกจัดอันดับให้อยู่อันดับ 7 และอันดับสูงสุดของทีมจากอิตาลี ในการจัดอันดับสโมสรของฟีฟ่าในศตวรรษที่ 20 ซึ่งมีขึ้นในวันที่ 31 ธันวาคม พ.ศ. 2543 (ค.ศ. 2000) พวกเขาได้รับการจัดอันดับโดยสหพันธ์ประวัติศาสตร์และสถิติฟุตบอลนานาชาติ ให้เป็นสโมสรฟุตบอลที่ดีที่สุดเป็นอันดับสองในยุโรป ซึ่งถือเป็นอันดับที่สุดของสโมสรอิตาลีในการจัดอันดับทั้งสองประเภท

### อิตาลี ระดับประเทศ

* **เซเรียอา**
	+ **ชนะเลิศ (36):** 1905, 1925–26, 1930–31, 1931–32, 1932–33, 1933–34, 1934–35, 1949–50, 1951–52, 1957–58, 1959–60, 1960–61, 1966–67, 1971–72, 1972–73, 1974–75, 1976–77, 1977–78, 1980–81, 1981–82, 1983–84, 1985–86, 1994–95, 1996–97, 1997–98, 2001–02, 2002–03, 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20

* **โกปปาอีตาเลีย**
	+ **ชนะเลิศ (14):** 1937–38, 1941–42, 1958–59, 1959–60, 1964–65, 1978–79, 1982–83, 1989–90, 1994–95, 2014–15, 2015–16, 2016–17, 2017–18 , 2020–21

* **ซูแปร์โกปปาอีตาเลียนา**
	+ **ชนะเลิศ (9):** 1995, 1997, 2002, 2003, 2012, 2013, 2015, 2018, 2020

* **เซเรียบี**
	+ **ชนะเลิศ (1):** 2006–07

### ยุโรป ระดับทวีปยุโรป

* **ยูโรเปียนคัพ/ยูฟ่าแชมเปียนส์ลีก**
	+ **ชนะเลิศ (2):** 1984–85, 1995–96

* **ยูฟ่าคัพวินเนอร์สคัพ**
	+ **ชนะเลิศ (1):** 1983–84

* **ยูฟ่าคัพ/ยูฟ่ายูโรปาลีก**
	+ **ชนะเลิศ (3):** 1976–77, 1989–90, 1992–93

* **ยูฟ่าอินเตอร์โตโตคัพ**
	+ **ชนะเลิศ (1):** 1999

* **ยูฟ่าซูเปอร์คัพ**
	+ **ชนะเลิศ (2):** 1984, 1996

### โลก ระดับโลก

* **อินเตอร์คอนติเนนตัลคัพ**
	+ **ชนะเลิศ (2):** 1985, 1996

หุ้นของสโมสร
------------

อ้างอิง
-------

1. ↑  UEFA.com (2003-06-26). "Old Lady sits pretty | UEFA Champions League". *UEFA.com* (ภาษาอังกฤษ).
2. ↑  "Azioni Juventus Fc: tutti i dati completi - Borsa Italiana". *www.borsaitaliana.it*.
3. 1 2  "uefa.com - European-South American Cup". *web.archive.org*. 2013-12-08. คลังข้อมูลเก่าเก็บจากแหล่งเดิมเมื่อ 2013-12-08. สืบค้นเมื่อ 2023-09-23.
4. ↑  , cf. also Bilancio di sostenibilità (2016, p. 7)
5. ↑  "Rai Storia - La diretta in streaming video su RaiPlay". *RaiPlay* (ภาษาอิตาลี).
6. ↑  "La Storia della Juventus". *web.archive.org*. 2008-01-21. คลังข้อมูลเก่าเก็บจากแหล่งเดิมเมื่อ 2008-01-21. สืบค้นเมื่อ 2023-09-24.`{{cite web}}`: CS1 maint: bot: original URL status unknown (ลิงก์)
7. 1 2 3 4 5  "Juventus Football Club: The History". *Juventus Football Club S.p.A official website*. เก็บจากแหล่งเดิมเมื่อ 2008-07-29. สืบค้นเมื่อ 9 August 2008.
8. ↑  "11/03/1900 Juventus-Torinese F.C. 0-1, Campionato Federale 1899-1900". *www.juworld.net*.
9. 1 2 3 4 5 6 7  Modena, Panini Edizioni (2005). *Almanacco Illustrato del Calcio – La Storia 1898–2004*.
10. ↑  "FIFA.com - Injuries clouding Turin derby". *web.archive.org*. 2011-12-14. คลังข้อมูลเก่าเก็บจากแหล่งเดิมเมื่อ 2011-12-14. สืบค้นเมื่อ 2023-09-24.`{{cite web}}`: CS1 maint: bot: original URL status unknown (ลิงก์)
11. ↑  Modena, Panini Edizioni (2005). *Almanacco Illustrato del Calcio – La Storia 1898–2004*.
12. ↑  Hazzard, Patrick; Gould, David (2001). *Fear and loathing in world football*. Berg Publishers. ISBN 1-85973-463-4.
13. ↑  Papa 1993, p. 271 harv error: no target: CITEREFPapa1993 (help)
14. ↑  "Juventus.com - News Eventi". *web.archive.org*. 2009-07-06. คลังข้อมูลเก่าเก็บจากแหล่งเดิมเมื่อ 2009-07-06. สืบค้นเมื่อ 2023-09-24.`{{cite web}}`: CS1 maint: bot: original URL status unknown (ลิงก์)
15. 1 2 3  "Albo d'oro Serie A TIM". *Lega Nazionale Professionisti Serie A* (ภาษาอิตาลี). คลังข้อมูลเก่าเก็บจากแหล่งเดิมเมื่อ 2010-10-18. สืบค้นเมื่อ 21 May 2012.
16. ↑  Glanville 2005, p. 263 harv error: no target: CITEREFGlanville2005 (help)
17. 1 2  "European Footballer of the Year ("Ballon d'Or")". *The Record Sport Soccer Statistics Foundation*. สืบค้นเมื่อ 8 June 2007.
18. ↑  "Olsson urges anti-racism action". Union des Associations Européennes de Football. 13 May 2005. สืบค้นเมื่อ 22 January 2011.
19. ↑  "Giovanni Trapattoni". Union des Associations Européennes de Football. 31 May 2010. เก็บจากแหล่งเดิมเมื่อ 3 July 2011. สืบค้นเมื่อ 27 December 2010.
20. ↑  "Un dilema histórico" (ภาษาสเปน). El Mundo Deportivo. 23 September 2003. คลังข้อมูลเก่าเก็บจากแหล่งเดิมเมื่อ 20 September 2011. สืบค้นเมื่อ 23 September 2008.
21. ↑  (TheTechnician (UEFA) 2010:5) harvcol error: no target: CITEREFTheTechnician\_(UEFA)2010 (help)
22. ↑  Modena, Panini Edizioni (2005). *Almanacco Illustrato del Calcio – La Storia 1898–2004*.
23. ↑  Goldblatt, David (2007). *The Ball is Round: A Global History of Football*. London: Penguin. ISBN 978-0-14-101582-8.
24. ↑  "1995/96: Juve hold their nerve". Union des Associations Européennes de Football. 22 May 1996.
25. ↑  "1996: Dazzling Juve shine in Paris". Union des Associations Européennes de Football. 1 March 1997.
26. ↑  "UEFA Champions League 1996–97: Final". *Union des Associations Européennes de Football*. 28 May 1997.
27. ↑  "UEFA Champions League 1997–98: Final". *Union des Associations Européennes de Football*. 20 May 1997.
28. ↑  "Italian trio relegated to Serie B". BBC. 14 July 2006. สืบค้นเมื่อ 14 July 2006.
29. ↑  "Calciopoli: The scandal that rocked Italy". *BBC Sport* (ภาษาอังกฤษแบบบริติช). สืบค้นเมื่อ 2023-09-24.
30. ↑  "Ranieri appointed Juventus coach". BBC News. 4 June 2007. สืบค้นเมื่อ 4 June 2007.
31. ↑  "Via Ranieri, ecco Ferrara" (ภาษาอิตาลี). Union des Associations Européennes de Football. สืบค้นเมื่อ 19 May 2009.
32. ↑  "Ferrara handed Juventus reins". Union des Associations Européennes de Football. สืบค้นเมื่อ 5 June 2009.
33. ↑  "Juventus 3-0 Cagliari". *BBC Sport* (ภาษาอังกฤษแบบบริติช). สืบค้นเมื่อ 2023-09-23.
34. ↑  "Juventus-Benfica 0-0: batosta europea Portoghesi in finale, bianconeri eliminati Battaglia anche nel dopopartita". *www.ilmessaggero.it* (ภาษาอิตาลี). 2014-05-01.
35. ↑  Campo, Carlo (2015-05-20). "Juventus win record 10th Coppa Italia title". *theScore.com* (ภาษาอังกฤษ).
36. ↑  "Juventus claim back-to-back doubles after 11th Coppa Italia success". *Eurosport* (ภาษาอังกฤษ). 2016-05-21.
37. ↑  Lazio, Juventus made history to become the first team to win the Coppa Italia three times in a row after a 2-0 win over. "Juventus wins historic third straight Coppa Italia". *beIN SPORTS* (ภาษาอังกฤษแบบออสเตรเลีย).
38. ↑  Juventus.com. "Maurizio Sarri relieved of his duties - Juventus". *Juventus.com* (ภาษาอังกฤษ).
39. ↑  Juventus.com. "Andrea Pirlo is the new coach of the First Team - Juventus". *Juventus.com* (ภาษาอังกฤษ).
40. ↑  Bosher, Luke. "Juventus: Pirlo's side qualify for Champions League after Napoli draw with Verona". *The Athletic* (ภาษาอังกฤษ).
41. ↑  Sport, Sky (2021-05-23). "Atalanta-Juve LIVE". *sport.sky.it* (ภาษาอิตาลี).
42. ↑  "Andrea Pirlo: Juventus sack head coach with Massimiliano Allegri set to replace him". *Sky Sports* (ภาษาอังกฤษ).
43. ↑  Juventus.com. "Welcome back home, Max! - Juventus". *Juventus.com* (ภาษาอังกฤษ).
44. ↑  "La Juve di Allegri chiude la stagione con "zero tituli": l'ultima volta fu con Delneri". *Sport Fanpage* (ภาษาอิตาลี).
45. ↑  "Juventus da incubo in Champions League: solo tre punti e diversi record negativi | Goal.com Italia". *www.goal.com* (ภาษาอิตาลี). 2022-11-03.
46. ↑  "Juve, Vlahovic non basta: Suso e Lamela la ribaltano. La finale è Siviglia-Roma". *La Gazzetta dello Sport* (ภาษาอิตาลี). 2023-05-18.
47. ↑  Nerozzi, Simona Lorenzetti e Massimiliano (2022-10-24). "Plusvalenze Juve, il pm aveva chiesto l'arresto per Agnelli (respinto dal gip)". *Corriere della Sera* (ภาษาอิตาลี).
48. ↑  "Terremoto Juve, si dimette tutto il CdA: lascia anche il presidente Agnelli". *La Gazzetta dello Sport* (ภาษาอิตาลี). 2022-11-28.
49. ↑  Juventus.com. "13 seasons of records - Juventus". *Juventus.com* (ภาษาอังกฤษ).
50. ↑  "Gianluca Ferrero, chi è il nuovo presidente della Juventus". *Il Sole 24 ORE* (ภาษาอิตาลี). 2022-11-29.
51. ↑  "Juve, inchiesta plusvalenze. Milan e Inter assolte nel 2008". *tuttosport.com* (ภาษาอิตาลี). 2021-11-26.
52. ↑  "Il "boicottaggio" dei tifosi juventini a Sky e Dazn è solo la punta dell'iceberg: ecco perchè la pioggia di disdette può andare oltre la protesta..." *Tutto Juve* (ภาษาอิตาลี).
53. ↑  Sport, Sky (2023-06-06). "Manovra stipendi, la Juve chiede il patteggiamento: le news live". *sport.sky.it* (ภาษาอิตาลี).
54. ↑  "Top 10 Serie A Football Clubs with Most Fans in the World in 2023 (Updated)" (ภาษาอังกฤษแบบอเมริกัน). 2022-01-02.
55. ↑  "First Team Men". *Juventus.com*. สืบค้นเมื่อ 1 September 2021.
56. ↑  The 2004-05 and 2005-06 Italian League championship titles were stripped as consequence of the 2006 Serie A scandal.
57. ↑  Up until 1929, the top division of Italian football was the Federal Football Championship, since then, it has been the Lega Calcio Serie A.
58. ↑  Up until 1992, the European football's premier club competition was the European Champion Clubs' Cup; since then, it has been the *ยูฟ่าแชมเปียนส์ลีก*.
59. ↑  The European Inter-Cities Fairs Cup (1958–1971) was a football tournament organized by foreign trade fairs in European seven cities (London, Barcelona, Copenhagen, and others) played by professional and –in its first editions- amateur clubs. Along these lines, that's not recognized by the Union of European Football Associations. See: "History of the UEFA Cup". *uefa.com*. สืบค้นเมื่อ 31 August 2006..
60. ↑  "European team profiles: Juventus F.C." *uefa.com*. สืบค้นเมื่อ 26 December 2006..
61. ↑  The UEFA Super Cup 1985 final between the *Old Lady* and Everton, 1984-85 Cup Winners' Cup winners not played due to the *Heysel Stadium disaster*. See: "History of the UEFA Super Cup". *uefa.com*. สืบค้นเมื่อ 31 August 2006..
62. ↑  Up until 2004, the main FIFA football club competition was the Intercontinental Champions Club' Cup (so called *European / South American Cup*); since then, it has been the *FIFA World Club Championship*.

แหล่งข้อมูลอื่น
---------------

* เว็บไซต์อย่างเป็นทางการของ ยูเวนตุส
* แฟนคลับไทยแลนด์ เก็บถาวร 2009-09-16 ที่ เวย์แบ็กแมชชีน
* สโมสรฟุตบอลยูเวนตุส ที่เฟซบุ๊ก
* สโมสรฟุตบอลยูเวนตุส ที่เฟซบุ๊ก

| * ด
* ค
* ก
เซเรียอา |
| --- |
| สโมสร | 

|  |  |
| --- | --- |
| ฤดูกาล 2021–22 | 
* อาตาลันตา
* โบโลญญา
* คัลยารี
* ฟีออเรนตีนา
* เจนัว
* เฮลแลสเวโรนา
* อินเตอร์
* ยูเวนตุส
* ลาซีโอ
* มิลาน
* นาโปลี
* โรมา
* ซัมป์โดเรีย
* ซัสซูโอโล
* ซาแลร์นิตานา
* เวเนเซีย
* สเปเซีย
* โตรีโน
* เอมโปลี
* อูดีเนเซ

 |
| เคยอยู่ในเซเรียอา | 
* เบรชชา
* เลชเช
* สปาล
* Alessandria
* Ancona
* อัสโคลี
* Avellino
* เบเนเวนโต
* บารี
* การ์ปี
* Casale
* คาตาเนีย
* Catanzaro
* Cesena
* กีเอโว
* โกรโตเน
* Como
* Cremonese
* Foggia
* โฟรซิโนเน
* Lecco
* Legnano
* Livorno
* Lucchese
* ปาร์มา
* Mantova
* Messina
* โมเดนา
* โนวารา
* Padova
* ปาแลร์โม
* เปสการา
* Perugia
* Piacenza
* Pisa
* Pistoiese
* Pro Patria
* Pro Vercelli
* Reggiana
* Reggina
* Siena
* SPAL
* Ternana
* Treviso
* Triestina
* Varese
* Vicenza

 |

 |
| ฤดูกาล | 

|  |  |
| --- | --- |
| พรีมา กาเตกอเรียพรีมา ดิวิซิโอเนดิวิซิโอเน นาซีโอนาเล | 
* 1898
* 1899
* 1900
* 1901
* 1902
* 1903
* 1904
* 1905
* 1906
* 1907
* 1908
* 1909
* 1909–10
* 1910–11
* 1911–12
* 1912–13
* 1913–14
* 1914–15
* 1915–16
* 1916–17
* 1917–18
* 1918–19
* 1919–20
* 1920–21
* 1921–22
* 1922–23
* 1923–24
* 1924–25
* 1925–26
* 1926–27
* 1927–28
* 1928–29

 |
| เซเรียอา | 
* 1929–30
* 1930–31
* 1931–32
* 1932–33
* 1933–34
* 1934–35
* 1935–36
* 1936–37
* 1937–38
* 1938–39
* 1939–40
* 1940–41
* 1941–42
* 1942–43
* 1943–44
* 1944
* 1944–45
* 1945–46
* 1946–47
* 1947–48
* 1948–49
* 1949–50
* 1950–51
* 1951–52
* 1952–53
* 1953–54
* 1954–55
* 1955–56
* 1956–57
* 1957–58
* 1958–59
* 1959–60
* 1960–61
* 1961–62
* 1962–63
* 1963–64
* 1964–65
* 1965–66
* 1966–67
* 1967–68
* 1968–69
* 1969–70
* 1970–71
* 1971–72
* 1972–73
* 1973–74
* 1974–75
* 1975–76
* 1976–77
* 1977–78
* 1978–79
* 1979–80
* 1980–81
* 1981–82
* 1982–83
* 1983–84
* 1984–85
* 1985–86
* 1986–87
* 1987–88
* 1988–89
* 1989–90
* 1990–91
* 1991–92
* 1992–93
* 1993–94
* 1994–95
* 1995–96
* 1996–97
* 1997–98
* 1998–99
* 1999–00
* 2000–01
* 2001–02
* 2002–03
* 2003–04
* 2004–05
* 2005–06
* 2006–07
* 2007–08
* 2008–09
* 2009–10
* 2010–11
* 2011–12
* 2012–13
* 2013–14
* 2014–15
* 2015–16
* 2016–17
* 2017–18
* 2018–19
* 2019–20
* 2020–21
* 2021–22
* 2022–23
* 2023–24

 |

 |

| * ด
* ค
* ก
อดีตสมาชิก กลุ่ม 14 (2000–2008) |
| --- |
| สมาชิกผู้ร่วมก่อตั้ง | 
* อายักซ์
* บาร์เซโลนา
* ไบเอิร์นมิวนิก
* โบรุสซีอาดอร์ทมุนท์
* อินเตอร์มิลาน
* ยูเวนตุส
* ลิเวอร์พูล
* แมนเชสเตอร์ยูไนเต็ด
* มาร์แซย์
* เอซี มิลาน
* ปารีแซ็ง-แฌร์แม็ง
* โปร์ตู
* เปเอสเฟ ไอนด์โฮเฟิน
* เรอัลมาดริด

 |
| เข้าร่วมใน ค.ศ. 2002 | 
* อาร์เซนอล
* ไบเออร์ เลเวอร์คูเซิน
* ลียง
* บาเลนเซีย

 |

| * ด
* ค
* ก
สมาชิกก่อตั้งสมาคมสโมสรยุโรป |
| --- |
| 
* สเปน บาร์เซโลนา
* สเปน เรอัลมาดริด
* อังกฤษ เชลซี
* อังกฤษ แมนเชสเตอร์ยูไนเต็ด
* อิตาลี ยูเวนตุส
* อิตาลี มิลาน
* เยอรมนี ไบเอิร์นมิวนิก
* ฝรั่งเศส ลียง
* เนเธอร์แลนด์ อายักซ์
* โปรตุเกส โปร์ตู
* สกอตแลนด์ เรนเจอส์
* โครเอเชีย ดีนาโมซาเกร็บ
* กรีซ โอลิมเบียโกส
* เดนมาร์ก โคเปนเฮเกน
* เบลเยียม อันเดอร์เลคต์
* มอลตา บีร์กีร์การา

 |

| * ด
* ค
* ก
แชมเปียนฟุตบอลชิงแชมป์สโมสรยุโรปและอเมริกาใต้ |
| --- |
| แชมป์ 3 สมัย | สเปน เรอัลมาดริด (1960, 1998, 2002) • อิตาลี เอซี มิลาน (1969, 1989, 1990) • อุรุกวัย เปญญาโรล (1961, 1966, 1982) • อาร์เจนตินา โบกายูนิออร์ส (1977, 2000, 2003) • อุรุกวัย นาซิโอนัล (1971, 1980, 1988) |
| แชมป์ 2 สมัย | อาร์เจนตินา อินเดเปนดิเอนเต (1973, 1984) • อิตาลี ยูเวนตุส (1985, 1996) • บราซิล ซังตุส (1962, 1963) • อิตาลี อินเตอร์มิลาน (1964, 1965) • บราซิล เซาเปาลู (1992, 1993) • เนเธอร์แลนด์ อายักซ์ (1972, 1995) • เยอรมนี ไบเอิร์นมิวนิก (1976, 2001) • โปรตุเกส โปร์ตู (1987, 2004) |
| แชมป์สมัยเดียว | อังกฤษ แมนเชสเตอร์ยูไนเต็ด (1999) • เยอรมนี โบรุสซีอาดอร์ทมุนท์ (1997) • อาร์เจนตินา ริเบร์เปลต (1986) • อาร์เจนตินา เอสตูเดียนเตส (1968) • อาร์เจนตินา ราซิน (1967) • เนเธอร์แลนด์ ไฟเยอโนร์ด (1970) • สเปน อัตเลติโกเดมาดริด (1974) • บราซิล ฟลาเม็งกู (1981) • เซอร์เบีย เรดสตาร์ เบลเกรด (1991) • อาร์เจนตินา เบเลซ ซาร์สฟิลด์ (1994) • ปารากวัย โอลิมเปีย (1979) • บราซิล เกรมียู (1983) |


| * ด
* ค
* ก
แชมเปียนยูโรเปียนคัพและยูฟ่าแชมเปียนส์ลีก |
| --- |
| แชมป์ 14 สมัย | สเปน เรอัลมาดริด (1955-56, 1956-57, 1957-58, 1958-59, 1959-60, 1965-66, 1997-98, 1999-2000, 2001-02, 2013-14, 2015-16, 2016-17, 2017-18, 2021-22) |  |
| แชมป์ 7 สมัย | อิตาลี เอซี มิลาน (1962-63, 1968-69, 1988-89, 1989-90, 1993-94, 2002-03, 2006-07) |
| แชมป์ 6 สมัย | อังกฤษ ลิเวอร์พูล (1976-77, 1977-78, 1980-81, 1983-84, 2004-05, 2018-19) • เยอรมนี ไบเอิร์นมิวนิก (1973-74, 1974-75, 1975-76, 2000-01, 2012-13, 2019-20) |
| แชมป์ 5 สมัย | สเปน บาร์เซโลนา (1991-92, 2005-06, 2008-09, 2010-11, 2014-15) |
| แชมป์ 4 สมัย | เนเธอร์แลนด์ อายักซ์ (1970-71, 1971-72, 1972-73, 1994-95) |
| แชมป์ 3 สมัย | อังกฤษ แมนเชสเตอร์ยูไนเต็ด (1967-68, 1998-99, 2007-08) • อิตาลี อินเตอร์มิลาน (1963-64, 1964-65, 2009-10) |
| แชมป์ 2 สมัย | อังกฤษ เชลซี (2011-12, 2020-21) • อิตาลี ยูเวนตุส (1984-85, 1995-96) • โปรตุเกส ไบฟีกา (1960-61, 1961-62) • อังกฤษ นอตทิงแฮมฟอเรสต์ (1978-79, 1979-80) • โปรตุเกส โปร์ตู (1986-87, 2003-04) |
| แชมป์สมัยเดียว | อังกฤษ แมนเชสเตอร์ซิตี (2022-23) • เยอรมนี โบรุสซีอาดอร์ทมุนท์ (1996-97) • ฝรั่งเศส ออแล็งปิกเดอมาร์แซย์ (1992-93) • เยอรมนี ฮัมบวร์ค (1982-83) • เนเธอร์แลนด์ ไฟเยอโนร์ด (1969-70) • อังกฤษ แอสตันวิลลา (1981-82) • เนเธอร์แลนด์ ไอนด์โฮเฟิน (1987-88) • สกอตแลนด์ เซลติก (1966-67) • โรมาเนีย สเตวาบูกูเรชต์ (1985-86) • เซอร์เบีย เรดสตาร์เบลเกรด (1990-91) |


| * ด
* ค
* ก
แชมเปียนเซเรียอา |
| --- |
| แชมป์ 36 สมัย |  ยูเวนตุส (1905, 1925-26, 1930-31, 1931-32, 1932-33, 1933-34, 1934-35, 1949-50, 1951-52, 1957-58, 1959-60, 1960-61, 1966-67, 1971-72, 1972-73, 1974-75, 1976-77, 1977-78, 1980-81, 1981-82, 1983-84, 1985-86, 1994-95, 1996-97, 1997-98, 2001-02, 2002-03, 2011-12, 2012-13, 2013-14, 2014-15, 2015-16, 2016-17, 2017-18, 2018-19, 2019-20) |  |
| แชมป์ 19 สมัย |  เอซี มิลาน (1901, 1906, 1907, 1950-51, 1954-55, 1956-57, 1958-59, 1961-62, 1967-68, 1978-79, 1987-88, 1991-92, 1992-93, 1993-94, 1995-96, 1998-99, 2003-04, 2010-11, 2021-22) •  อินเตอร์มิลาน (1909-10, 1919-20, 1929-30, 1937-38, 1939-40, 1952-53, 1953-54, 1962-63, 1964-65, 1965-66, 1970-71, 1979-80, 1988-89, 2005-06, 2006-07, 2007-08, 2008-09, 2009-10, 2020-21) |
| แชมป์ 9 สมัย |  เจนัว (1898, 1899, 1900, 1902, 1903, 1904, 1914-15, 1922-23, 1923-24) |
| แชมป์ 7 สมัย |  โตรีโน (1927-28, 1942-43, 1945-46, 1946-47, 1947-48, 1948-49, 1975-76) • โบโลญญา (1924-25, 1928-29, 1935-36, 1936-37, 1938-39, 1940-41, 1963-64) •  โปรแวร์เชลลี (1908, 1909, 1910-11, 1911-12, 1912-13, 1920-21, 1921-22) |
| แชมป์ 3 สมัย |  โรมา (1941-42, 1982-83, 2000-01) •  นาโปลี (1986-87, 1989-90, 2022-23) |
| แชมป์ 2 สมัย |  ลาซีโอ (1973-74, 1999-2000) •  ฟีออเรนตีนา (1955-56, 1968-69) |
| แชมป์สมัยเดียว |  เวโรนา (1984-85) •  ซัมป์โดเรีย (1990-91) •  คัลยารี (1969-70) • กาซาเล (1913-14) • โนเวเซ (1921-22) • สเปเซีย (1944) |